open-index/open-wikipedia-markdown huggingface dataset:
Dance (televisio-ohjelma)

**Dance** on suomalaisversio ohjelmaformaatista *[[So You Think You Can Dance]]*. Ohjelman ensimmäinen tuotantokausi esitettiin Nelosella syksyllä 2010. Suomalaisversiota tuottaa mediayhtiö Susamuru. Ohjelman amerikkalaista versiota on esitetty Suomessa aiemmin nimellä *Tanssi, jos osaat!*. Dancessa etsitään Suomen taitavinta tanssijaa. Toisin kuin MTV3:n tanssiohjelmassa *[[Tanssii tähtien kanssa]]*, jossa kilpailijoina on amatöörejä, *Dancessa* kilpailevat ne, joilla on useiden vuosien kokemus tanssimisesta. Ohjelman voittaja saa palkinnoksi vuoden stipendin kansainväliseen huippuluokan tanssikouluun New Yorkiin. Voittajan äänestävät viime vaiheessa televisionkatsojat. Tanssilajeina ovat mm. broadway, bollywood, lyrical jazz, hip hop, nykytanssi, suomalainen tango ja urban jazz.

## 1. tuotantokausi

Toukokuun 2010 aikana Dance järjesti kolme koetanssitilaisuutta Helsingissä, Tampereella ja Oulussa. Niihin haki yli 400 tanssijaa, joista 60 parasta tuomaristo valitsi jatkoon. Levillä pudotusleirissä 56 tanssijasta valittiin 16 jatkoon pääsijää. He kaikki edustavat eri tanssilajeja. Finalistit nähdään syksyn suorissa lähetyksissä kisaamassa Suomen parhaimman tanssijan tittelistä. He esittävät tuomaristolle koreografien luomia esityksiä arvonnalla ratkaistuina pareina ja ohjelman loppuvaiheessa soolona. Dancen toiseksi viimeisessä suorassa lähetyksessä Ida Holmlund ja Pasi Mäkelä joutuivat jättämään tanssikilpailun. Dancen finaaliin ja viimeiseen suoraan lähetykseen selvittivät tiensä Mia-Mari Sinkkonen, Taru Miettinen, Sam Vaherlehto ja Markku Haussila. Suomen ensimmäisen Dancen voitti Sam Vaherlehto.

### Finalistit

* Henri Sarajärvi
* Ida Holmlund
* Ima Iduozee
* Jenni Jokikokko
* Jere Jääskeläinen
* Joonas Sakki
* Katri Mäkinen
* Laura Allonen

* Markku Haussila
* Mia-Mari Sinkkonen
* Pasi Mäkelä
* Pauliina Laaksonen
* Sam Vaherlehto  
* Sebastian Wennström
* Sirja Lepistö
* Taru Miettinen

## Juontaja, tuomarit ja koreografit
### Juontaja
*Axl Smith

### Tuomarit
*Marco Bjurström (vakio- ja päätuomari)
*Merja Satulehto (vakiotuomari)
*Tuomaristossa nähdään lisäksi kolmas, vaihtuva tuomari, joka on myös alan huippunimi.

### Koreografit

*Jaakko Toivonen
*Nora Mahmoud
*Sari Louko
*Ranses Charon
*Ida Jousmäki
*Lasse Hyttinen
*Petri Kauppinen

*Minna Tervamäki
*Peter Pihlström
*Mindy Lindblom
*Reija Wäre
*Katja Koukkula
*Jussi Väänänen
*Ambra Succi

## Lähteet

## Aiheesta muualla
*Dance - Nelonen.fi
Christian Moustgaard

**Christian Moustgaard**  [mustgoord] (12. toukokuuta 1950 Helsinki – 18. marraskuuta 2018 Nyköping) oli suomenruotsalainen musiikki- ja mediavaikuttaja ja yritysjohtaja. Hän oli perustamassa Elävän musiikin yhdistystä Elmua, Lepakkoa, Radio Cityä ja kaapelikanava ATV:tä.

1970-luvulla Moustgaard johti Vanhan ylioppilastalon musiikkitoimintaa ja vasemmistolaista Ohjelmakeskusta. Hänestä tuli keskeinen hahmo Elmun piirissä syntyneessä hankkesssa saada Ruoholahden Lepakkoluola, entinen varastorakennus ja asunnottomien alkoholistien yösuoja, uuden nuorisokulttuurin käyttöön. 1980-luvulla hanke laajeni paikallisradion perustamiseen radiotoiminnan vapautuessa Suomessa. Moustgaard ryhtyi Lepakossa toimineen uuden Radio Cityn toimitusjohtajaksi ja luotsasi sen alkuvaiheen ongelmien läpi menestyväksi radioasemaksi.

1990-luvulla Moustgaard organisoi Leningrad Cowboysin ja Puna-armeijan kuoron Total Balalaika Show’n Helsingin Senaatintorille ja oli osakkaana Kaivokadun yökerho Nylonissa sekä muun muassa Laila Snellmanin ja Erkki Kallungin kanssa takatöölöläisen Motti-ravintolan lyhyeksi jääneessä uudessa tulemisessa .

Viimeisenä suurena hankkeenaan Moustgaard toteutti Helsingin Jätkäsaareen musiikkialan ammattilaisille säätiöpohjaisen vuokratalon Jallukan, joka valmistui maaliskuussa 2017. Myös Tampereelle valmistui Jallukka-talo Moustgaardin kuoleman jälkeen vuonna 2021. Molemmissa hankkeissa taustalla ovat Elävän musiikin säätiö Elmu ja Y-Säätiö.

1990-luvun lopulla Moustgaard avioitui ruotsalaisen teatteriohjaajan Hilda Hell­wigin kanssa, muutti Tukholmaan ja toimi muun muassa skandinaavisen *[[Nöjesguiden]]*-lehden toimitusjohtajana. Kulttuuriharrastuksissaan hän suuntautui yhä enemmän teatterialalle ja toimi muun muass Ruotsin Henrik Ibsen -seuran sihteerinä.

Moustgaardin sukutausta oli tanskalaista ja hän itsekin oli Tanskan kansalainen. Hänen isänsä oli Suomeen vuonna 1939 vapaaehtoissotilaaksi tullut insinööri Aage Moustgaard (1918–1986), joka sotien jälkeen perusti maarakennus- ja turvetuotantokoneita valmistaneen Rolac-yhtiön (nyk. Volvo Construction Equipment Finland Oy).

## Lähteet
Vince Cable

**John Vincent ”Vince” Cable** (s. 9. toukokuuta 1943 York, Englanti) on brittiläinen poliitikko ja taloustieteilijä. Hän toimi liberaalidemokraattien puheenjohtajana 2017–2019.

## Poliittinen ura
Cable opiskeli kansantaloustiedettä Cambridgen yliopistossa ja suoritti sittemmin tohtorin tutkinnon Glasgow’n yliopistossa. Valmistuttua hän liittyi työväenpuolueeseen ja oli ehdokkaana vuoden 1970 parlamenttivaaleissa. Vuosina 1995–1997 hän toimi Shellin pääekonomistina.

Alahuoneeseen Cable valittiin vuonna 1997. Hän toimi liberaalidemokraattien varapuheenjohtajana 2006–2010, mistä tehtävästä erosi keskittyäkseen kauppa- ja innovaatioministerin tehtäväänsä David Cameronin hallituksessa.

Tim Farron luopui liberaalidemokraattien johdosta puolueen saatua vain muutaman lisäpaikan vuoden 2017 vaaleissa, minkä jälkeen Cable valittiin hänen seuraajakseen puolueen johtajaksi. Cablen aikana liberaalidemokraatit pääsi hyödyntämään Brexit-vastaisuutta ja saavutti parhaimmat kannatuslukunsa sitten vuoden 2010, minkä lisäksi puolue pärjäsi hyvin vuoden 2019 paikallisvaaleissa ja eurovaaleissa. Cablen seuraajaksi liberaalidemokraattien johtajaksi valittiin heinäkuussa 2019 Jo Swinson. Cable on ilmoittanut syyskuussa 2019 pitämässään puheessa jättävänsä alahuoneen seuraavissa parlamenttivaaleissa.

## Poliittiset näkemykset
Joulukuussa 2010 *[[The Daily Telegraph]]* julkaisi nauhan keskustelusta, jossa Cable keskustellessaan äänestäjiä esittävien toimittajien kanssa uhkasi voivansa kaataa hallituksen niin halutessaan. Cable julisti keskustelussa myös "sodan" mediamoguli Rupert Murdochille ja News Corporationille sen pyrkiessä ostamaan BSkyB-televisioyhtiön.

Cable on profiloitunut brexitin vastustajaksi ja on sanonut olevansa avoin ajatukselle liberaalidemokraattien nimenmuutoksesta, jotta puolue saisi paremmin poliittisen keskustan äänestäjien ja poliitikkojen tuen taakseen. Cable on myös alkuvuonna 2019 sanonut kannattavansa eutanasian laillistamista Yhdistyneessä kuningaskunnassa.

## Lähteet

## Aiheesta muualla

* Cablen henkilökuva BBC:n verkkosivuilla
Ykkösen kausi 2010

**Ykkösen kausi 2010** oli vuonna 1973 perustetun Ykkösen 38. kausi. Ykköseen osallistui 14 joukkuetta ja joukkueet pelasivat 26 ottelua. Kaudella 2010 Ykkösen voitti RoPS, joka nousi Veikkausliigaan. Toiseksi sijoittunut Viikingit karsi liigapaikasta JJK:n kanssa, ja viimeiseksi jääneet TPV, Klubi 04 ja MP putosivat Kakkoseen. Ykkösen maalikuningas kaudella 2010 oli 16 maalilla KPV:n Irakli Sirbiladze.

## Joukkueet

Kaudeksi 2010 Veikkausliigasta Ykköseen putosi RoPS, ja Kakkosesta Ykköseen nousivat MP, FC Espoo ja OPS-jp.

## Sarjataulukko

* RoPS nousi Veikkausliigaan.
* Viikingit karsi liigapaikasta JJK:n kanssa. JJK säilytti paikkansa Veikkausliigassa yhteismaalein 3-1.
* TPV, Klubi 04 ja MP putosivat Kakkoseen.

## Parhaat maalintekijät

## Yleisömäärät

## Veikkauspörssi

## Kuukauden pelaajat

* Toukokuu 2010: Irakli Sirbiladze KPV
* Kesäkuu 2010: Fidan Seferi FC Espoo
* Heinäkuu 2010: Daniel Nwoke PK-35 Vantaa 
* Elokuu 2010: Kalle Sotka Viikingit
* Syyskuu 2011: Randy Edwini-Bonsu AC Oulu

## Lähteet

* 

### Viitteet
Irving Mills

**Irving Mills** (16. tammikuuta 1894 – 21. huhtikuuta 1985) oli yhdysvaltalainen musiikkituottaja, manageri ja sanoittaja. Hän toimi myös joskus salanimellä **Joe Primrose**.

Mills syntyi New Yorkissa venäjänjuutalaiseen perheeseen, joka oli muuttanut Odessasta. Hän työskenteli Philadelphiassa musiikin kustantaja Leo Feistin yhtiössä, kunnes vuonna 1919 perusti veljensä Jackin kanssa oman yrityksensä, Mills Musicin. Vuoteen 1965 mennessä yhtiöstä oli tullut maailman suurin itsenäinen musiikinjulkaisija. Mills Musicin tukemia artisteja olivat muun muassa Cab Calloway, Benny Carter, Fletcher Henderson, Jimmie Lunceford ja Don Redman.  Vuosina 1926–1939 Mills toimi Duke Ellingtonin managerina ja hankki tälle muun muassa läpimurtoon johtaneen paikan New Yorkin Cotton Clubin vakio-orkesterina.

## Sanoituksia

Manageriuransa ohella Mills myös sanoitti musiikkia. Hänet merkittiin sanoittajaksi (tai toisinaan säveltäjäksi) noin viiteenkymmeneen Ellingtonin julkaisemaan kappaleeseen. Monet Ellingtonin yhtyeen muusikot ovat kyseenalaistaneet sen, missä määrin Mills oikeasti osallistui osan kappaleista tekemiseen, mutta Ellington puolusti Millsin näkökantaa, että tämä ansaitsi tunnustuksen, jos ei muusta, niin ainakin tuotantoprosessin aikana tarjoamistaan parannusehdotuksista ja orkesterin jatkuvasta mainostamisesta. Mills sanoitti muun muassa seuraavat kappaleet:

* ”When My Sugar Walks down the Street” (1924)
* ”Minnie, the Moocher” (1931)
* ”Mood Indigo” (1931)
* ”It Don’t Mean a Thing (If It Ain’t Got That Swing)” (1932)
* ”Sophisticated Lady” (1933)
* ”Moonglow”(1934)
* ”Solitude” (1935)
* ”In a Sentimental Mood” (1935)
* ”Caravan” (1936)

## Lähteet
Top Hat

**Top Hat**, televisiossa myös **Silkkihattu Top Hat**, on Mark Sandrichin ohjaama musikaalielokuva vuodelta 1935. Sen pääosia näyttelevät Fred Astaire ja Ginger Rogers ja sitä pidetään heidän parhaana yhteisenä elokuvanaan.

*Top Hat* on mustavalkoinen ja sen alkuperäinen pituus oli 101 minuuttia. Restauroidun kopion pituus on 99 minuuttia.

Elokuva valittiin vuonna 1990 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat *Top Hatin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Tanssija Jerry Travers (Astaire) rakastuu kauniiseen tyttöön (Rogers), joka puolestaan luulee epähuomiossa tätä parhaan ystävättärensä Madge Hardwickin (Helen Broderick) aviomieheksi Horace Hardwickiksi (Edward Everett Horton).  Tästä käynnistyy kommellusten ketju, joka monen mutkan kautta päätyy Venetsian sumuisilla kanaaleilla tapahtuvaan onnelliseen ratkaisuun. 

## Rooleissa

## Lähteet

## Aiheesta muualla
* 
*
Oldfield Thomas

**Oldfield Thomas** (21. helmikuuta 1858 – 16. kesäkuuta 1929) oli brittiläinen eläintieteilijä. 

Oldfield Thomas työskenteli Natural History Museumille ja luokitteli noin 2&nbsp;000 uutta eläinlajia ja alalajia. Hän meni naimisiin varakkaan perijättären kanssa, mikä mahdollisti hänet palkkaamaan lajien kerääjiä. Hän teki itsemurhan vuonna 1929 vaimonsa kuoleman jälkeen. 

## Lähteet
*The Natural History Museum at South Kensington, William T. Stearn
Julkinen valtuutus

**Julkinen valtuutus** eli julkisesti tiedotettu valtuutus on sanomalehdessä julkaistuun ilmoitukseen tai muuhun julkiseen tiedonantoon perustuva oikeustoimi, jolla henkilö oikeutetaan toimimaan toisen henkilön tai oikeushenkilön puolesta oikeudellisesti sitovalla tavalla. Se on tavallisesti voimassa suhteessa ennalta yksilöimättömiin henkilöihin. Tällainen valtuutuksen laji on melko harvinainen, paitsi sen prokuraksi nimitetty erikoismuoto. Prokura merkitään kaupparekisteriin, jolloin sen katsotaan tulevan yleisön tietoon.

## Katso myös

* Asemavaltuutus
* Kirjallinen valtuutus

## Lähteet
More Specials

**More Specials** on brittiläisen uuden aallon ska-yhtye The Specialsin toinen studioalbumi vuodelta 1980. Levy on ilmestynyt Chrysalis Records Ltd. -levy-yhtiön merkillä 2 Tone Records sarjatunnuksella CHR TT 5003. C-kasetin tunnus oli ZCHRTT 5003. Levyn ovat tuottaneet Dave Jordan ja Jerry Dammers paitsi kappaleen "Sock It To 'Em J.B." osalta John Bradbury. Levy nousi Britannian albumilistan viidenneksi.

## Kappaleet

;A-puoli:

# [Enjoy Yourself It's Later Than You Think] (Magidson − Sigman) 3:39
# Man At C & A (Hall − Dammers) 3:36
# Hey, Little Rich Girl (Byers) 3:35 
# Do Nothing (Golding) 3:43 
# Pearl's Cafe (Dammers) 3:07
# Sock It To 'Em J.B. (Dunn) 2:56

;B-puoli:

# Stereotypes (Dammers) & Stereotypes Pt. 2 (Staples) 7:24
# Holiday Fortnight (Byers) 2:45
# I Can't Stand It (Dammers) 4:01
# International Jet Set (Dammers) 5:37
# Enjoy Yourself [Reprise] (Magidson − Sigman) 1:46

## Singlet

* "Stereotype" (1980, 2 Tone, CHS TT13) - #6 
* "Do Nothing" (1980, 2 Tone, CHS TT16) - #4
Viheltäjätangara

**Viheltäjätangara** (*Anisognathus somptuosus*) on Etelä-Amerikassa tavattava tangaroihin kuuluva varpuslintu.

## Koko ja ulkonäkö
Kooltaan viheltäjätangara on 18&ndash;19&nbsp;cm. Viheltäjätangaran otsa, naaman sivut ja selkä ovat väriltään mustat. Päälaella on kirkkaan keltainen viiru. Mustien siipien kupeet, siipipeili ja yläperä ovat väriltään kirkkaan turkoosinsiniset. Perä voi olla myös joillakin alalajeilla vihreä. Kurkku, rinta ja vatsa ovat lajilla väritykseltään kirkkaan keltaiset. Ulkonäöltään viheltäjätangara muistuttaa keltahedelmätangaraa (*Anisognathus notabilis*), mutta eroaa nokan muodon ja selän oliivinvihreän värin perusteella.

## Levinneisyys ja elinympäristö
Viheltäjätangaraa tavataan Andeilta alueelta, joka ulottuu Venezuelasta Ecuadorin, Kolumbian ja Perun kautta Boliviaan. Linnun elinympäristöä ovat kosteat metsät ja metsien laidat. Viheltäjätangaran elinympäristöt sijaitsevat yleensä 1&nbsp;400&ndash;2&nbsp;600 metrin korkeudella merenpinnasta.

## Elintavat
Viheltäjätangarat liikkuvat pareittain tai pienissä 3&ndash;10 yksilöä käsittävissä parvissa. Laji saattaa muodostaa myös sekaparvia. Linnut liikkuvat lehvästön joukossa etsiessään ravintoaan hedelmiä ja hyönteisiä.

Viheltäjätangaran pesimäkausi kestää toukokuulta syyskuulle. Kuppimainen ruohoista rakennettu pesä sijaitsee puussa. Naaras rakentaa pesän yksin ja munii kolmesta viiteen munaa. Naaras myös hautoo munat yksin, mutta koiras ruokkii hautovaa naarasta ja kuoriutuneita poikasia.

## Lähteet
Today's Special

**Today's Special** oli suomalainen indierock-yhtye.

Alun perin Today's Special -nimisenä garagepop-bändinä tunnettu yhtye on perustettu vuoden 2005 tienoilla. Today's Special solmi levytyssopimuksen Gaea Recordsin kanssa vuonna 2008 ja julkaisi esikois-EP:nsä *This Ship Has Gone*, joka ilmestyi vuoden 2009 keväällä. 

Yhtye soitti vuosina 2009–2010 nimellä Leaders (of the Republic). 

Yhtyeen keskeiset muusikot siirtyivät yhtyeeseen French Films, joka levytti samalle levy-yhtiölle.

## Lähteet
Kirjallinen valtuutus

**Kirjallinen valtuutus** on valtuutuksen laji, jossa valtuutetulle henkilölle annetaan valtuutusasiakirja siinä tarkoituksessa, että hän esittää sen sille, jonka kanssa päämiehensä puolesta ja nimissä toimii. Kirjallinen valtuutus on yleensä valtakirjan muodossa. Yksityiskohtaisia määräyksiä valtuutuksesta on oikeustoimilaissa (228/1929, 2 luku). Kirjallinen valtuutus voidaan toimittaa myös suoraan sille, jonka kanssa valtuutettu asioi, jos tällainen henkilö on valtuuttajan tiedossa. Tällaista valtuutusta kutsutaan *erityiseksi tiedonannoksi*. Se voidaan esittää myös suullisesti.

## Katso myös
* Asemavaltuutus
* Julkinen valtuutus

## Lähteet

## Aiheesta muualla
* Oikeustoimilaki Finlexissä.
Ilmari Pitkänen (kirjailija)

**Ilmari Johannes Pitkänen** (18. tammikuuta 1880 Jaakkima – 1. huhtikuuta 1927 Yhdysvallat) oli suomalainen kirjailija.

Pitkäsen vanhemmat olivat kauppias Johan Pitkänen ja Vilhelmina Ropponen. Hän pääsi ylioppilaaksi 1898 Viipurin lyseosta ja valmistui 1909 Helsingin yliopistosta lääketieteen kandidaatiksi.

Pitkänen sai Viipurilaisen osakunnan palkinnon romaanistaan *Isänmaan toivo*.

## Teoksia
* *Isänmaan toivo* : romaani. Yrjö Weilin, Helsinki 1909 (ilmestyi uudelleen nimellä *Nouseva nuoriso*, Kirja, Helsinki 1916)

## Suomennoksia
* Harvey Smith McCowan : *Sellaiselle tytölle ei ole vaaraa*, englanninkielestä suomensi Ilmari Pitkänen. Finnish Daily, Duluth, Minnesota 1918

## Lähteet
* 
*
Turbo Basic

**Turbo Basic** on kaupallinen BASIC-kääntäjä, jonka Borland osti alkuperäiseltä luojaltaan Robert "Bob" Zalelta. Borlandin lopetettua Turbo Basic:n julkaisun, Zale osti sen takaisin, nimesi sen PowerBASIC:ksi, perusti PowerBASIC Inc.:n ja jatkoi ohjelmiston tukemista ja kehitystä.

Turbo Basic:ia kehitettiin 1987-1988 ja sen editori on samanlainen kuin Turbo Pascal:ssa, Turbo C:ssa ja Turbo Prolog:ssa. Tämän jälkeen Borland alkoi käyttää muotiin tulleita sinitaustaisia editoreita. Silloin Turbo Basic ja Turbo Prolog eivät olleet enää myynnissä.

Turbo Basic tunnettiin siitä, että useimmista senaikaisista BASIC-ohjelmistoista poiketen se sisälsi täydellisen MS-DOS-kääntäjän. Muut ohjelmistot perustuivat tuolloin ajonaikaisiin kirjastoihin tai olivat pelkästään tulkkeja. Turbo Basic pystyi ajamaan ja debuggaamaan BASIC-ohjelman noudattaen BASIC:n perussyntaksia tai tekemään sellaisenaan toimivia .EXE-tiedostoja.
Fredrika Åkerö

**Fredrika Åkerö** (s. 15. maaliskuuta 1984) on suomalainen poliitikko. Hänen puolueensa on Suomen ruotsalainen kansanpuolue (RKP).

Åkerö on Svensk Ungdomin, RKP:n nuorisojärjestön, entinen puheenjohtaja. Hänet valittiin puheenjohtajaksi toukokuussa 2010 ja hän jatkoi tehtävässä huhtikuun 2012 liittokokoukseen asti, jolloin ei asettunut enää ehdolle. Ennen valintaansa Svensk Ungdomin puheenjohtajaksi hän oli toiminut vuodesta 2009 järjestön varapuheenjohtajana. Vuosina 2012–2013 Åkerö toimi Nordiska Centerungdomens Förbundin, Pohjoismaiden Keskustanuorten, puheenjohtajana.

Åkerö on toiminut vuosina 2005–2008 Karjaan kaupunginvaltuuston sekä kaupunginhallituksen jäsenenä ja vuodesta 2009, Karjaan liityttyä yhteen Pohjan ja Tammisaaren kanssa, Raaseporin kaupunginvaltuuston jäsenenä. Vuonna 2013 hänet valittiin Raaseporin kaupunginhallituksen toiseksi varapuheenjohtajaksi sekä kaupungin konsernijaoston puheenjohtajaksi. Kauden 2009–2012 hän toimi Raaseporin sivistyslautakunnan puheenjohtajana. Åkerö on toiminut politiikan parissa myös maahanmuuttoministeri Astrid Thorsin eduskunta-avustajana vuosina 2007–2009. 

Åkerö on opiskellut julkista hallintoa Åbo Akademissa. Hän valmistui vuonna 2010 valtiotieteen kandidaatiksi (politices kandidat). Hän on työskennellyt muun muassa Raaseporin kaupungin nuorisosihteerinä.

Åkerö on harrastanut yhdeksänvuotiaasta asti käsipalloa, jota hän on pelannut myös pääsarjatasolla. Hänen seurojaan ovat olleet BK-46, Åbo IFK (2004–2005) ja HIFK/Planets.

## Lähteet
Antti Tiittanen

**Antti Tiittanen** (1890 Kaukola, Toksova, Inkeri – kadonnut 26. tammikuuta 1927 Helsinki) oli suomalainen Inkerissä syntynyt toimittaja ja kirjailija.

Tiittanen oli 1919 Pohjois-Inkerin väliaikaisen hoitokunnan jäsenenä ja *[[Kirjasalon Sanomat]]* -lehden päätoimittajana. Suomalaisten vetäydyttyä Tarton rauhansopimuksen ehtojen mukaisesti pois Kirjasalon alueelta joulukuussa 1920 Tiittanen muutti Käkisalmeen. Suomessa asuessaan Tiittanen toimi Inkerin liiton sihteerinä. Hän oli myös Näyttämö-lehden toimittajana ja kirjoitti teatteriarvosteluja useisiin lehtiin. Tiittanen katosi 26. tammikuuta 1927 lähdettyään tavanomaiselle virkistyskävelylleen iltapäivällä. Hänellä ei ollut talousvaikeuksia mutta viime aikoina hän oli tuntenut itsensä väsyneeksi työpaineiden takia. 

## Teoksia
* *Oma Inkerini* : novellikokoelma. WSOY 1921
* *Inkeri : yleissilmäys*. Kotikasvatusyhdistyksen kotiopintokirja 6. Kotikasvatusyhdistys, Helsinki 1922
* *Nuori orja* : 1-näytöksinen historiallinen kuvitelma. Näytelmäkirjasto n:o 4. Kirja, Helsinki 1923
* *Vain rakkaudesta sinuun : teatterinovelleja*. Daimon, Helsinki 1923
* *Riemukierros : taiteilijanovelleja*. Otava 1927

## Lähteet
*  
* Toksovan seurakunnan sivut : henkilöitä 

### Viitteet

## Aiheesta muualla
* Antti Tiittanen : Talvinen tarina. Palanen teatterihistoriaa, Suomen Kuvalehti, 17.11.1923, nro 46, s. 16, Kansalliskirjaston digitaaliset aineistot
Jelena Baltatsha

**Jelena Baltatsha** (; 14. elokuuta 1983 Kiova, Ukrainan SNT, Neuvostoliitto – 4. toukokuuta 2014) oli brittiläinen tennispelaaja. Parhaimmillaan hän sijoittui WTA-listan sijalle 49 syyskuussa 2010.

## Tennisura
### 2009–2010
Vuonna 2009 Baltatsha selviytyi Australian avointen pääsarjaan yhdessä kolmen muun brittiläisen kanssa (Katie O'Brien, Anne Keothavong ja Melanie South). Neljä brittiläistä naista pääsi Grand Slam -turnauksen (ei Wimbledon) pääsarjaan ensimmäisen kerran vuoden 1992 US Openin jälkeen. Baltatsha voitti ensimmäisellä kierroksella Anna-Lena Grönefeldin 6–1, 6–4, mutta hävisi toisella kierroksella entiselle maailmanlistan ykköselle, Amélie Mauresmolle. Vaikka Baltatsha voittikin ensimmäisen erän, niin Mauresmo vei ottelun lopulta 4–6, 6–3, 6–2. Baltatsha sai villin kortin Wimbledoniin, jossa hän voitti avauskierroksella Alona Bondarenkon. Toisella kierroksella hän hävisi Kirsten Flipkensille 5–7, 1–6.

Vuonna 2010 Baltatsha pääsi maailmanlistasijoituksensa turvin suoraan mukaan Australian avoimiin. Ensimmäisellä kierroksella hän voitti Ranskan Pauline Parmentierin 6–4, 3–6, 7–5. Baltacha voitti Ukrainan Kateryna Bondarenkon 6–2, 7–5 toisella kierroksella. Maailmanlistan kakkonen Dinara Safina oli kuitenkin parempi kolmannen kierroksen ottelussa luvuin 1–6, 2–6. Baltatsha selviytyi BNP Paribas Openin pääsarjaan Indian Wellsissä. Ensimmäisellä kierroksella hän voitti amerikkalaisen, villin kortin saaneen Alexa Glatchin 6–3, 6–7(3), 6–4. Toisella kierroksella hän voitti seitsemänneksi sijoitetun ja maailmanlistan kymmenennen, Li Nan 7–6(6), 2–6, 7–6(7). Ottelu kesti 2 tuntia ja 50 minuuttia. Kiinalaisella oli ottelussa kolme ottelupalloa kolmannen erän tiebreakissa. Kolmannella kierroksella hän hävisi australialaiselle villin kortin saaneelle Alicia Molikille 6–0, 6–2. Ranskan avoimissa hän hävisi ensimmäisellä kierroksella Agnieszka Radwańskalle. Kesäkuussa pelatussa Eastbournen WTA-turnauksessa Baltacha eteni puolivälieriin. Wimbledonissa hän hävisi avauskierroksella Petra Martićille. Istanbulissa hän eteni jälleen puolivälieriin. Loppukaudesta hänen paras saavutuksensa oli toiselle kierrokselle pääsy Yhdysvaltain avoimissa.

### 2013
Baltatsha ilmoitti 18. marraskuuta 2013 lopettavansa tennisuransa.

## Kuolema
Jelena Baltatsha kuoli maksasyöpään 30-vuotiaana 4. toukokuuta 2014.

## Yksityiselämä
Jelena Baltatshan isä Sergei Baltatsha on entinen jalkapalloilija.

Baltatsha meni naimisiin valmentajansa Nino Severinon kanssa 8. joulukuuta 2013.

## Lähteet

## Aiheesta muualla
Metsän seinä on vain vihreä ovi

**Metsän seinä on vain vihreä ovi** on Risto Rasan esikoisrunokokoelma vuodelta 1971. Teoksen on julkaissut Otava. Kirjan päällyksen on suunnitellut Harri Manner.  

Osaan Hannu Salaman runokokoelman *Villanpehmee, taskulämmin* painosta liimattiin vahingossa *Metsän seinä on vain vihreä ovi* -runokokoelman kannet.

## Sisällys
* On kevät
* Lumi sulaa
* Puut liikkuvat keväisessä metsässä
* Pilvet kokoontuvat ja alkaa sataa 
* Kalpea salaatinlehti
* Lähteessä on kuollut sisilisko 
* Sade on lakannut
* Metsän seinä on vain vihreä ovi
* Ollaan kotona
* Aamua odotellessani
* Ja lähtee uimaan päivän sorsapoikue
* Auringon valo on nyt keltaista
* Rinteessä kasvaa sieniä
* Sade taukoaa katolla
* Viisarit liikkuvat, kello käy
* Kirvat
* Olet hento
* Olen tässä suuren tähden alla
* Sitten huoli taas hiipii vierelle
* Koivun oksalla
* Lahdelta alkaa nousta sumua
* Illalla soutelimme
* Linnunäänten joukossa on yksi surullinen
* Onko ihanampaa paikkaa
* Pehmeä sammal
* Varpuset tirskuvat pihalla
* Aamulla
* Kissa nukkuu patterilla
* Puut ovat täynnä
* Katson penkiltä
* Yleensä sinä olet vilkas
* Kohta on yö
* Sade valuu ikkunassa
* Niin kuin aalto uittaa aallon
* Tehdään munakas 
* Nukun puiden kosteassa ruohossa 
* Olet aamunaama merellä
* Odotan sinua takaisin 
* Koira tulee illalla 
* Ukkospilvet
* Tulen kaupunkiin
* Sinä lähetät Kesälle kortin
* Tatuoin maisemaa
* Mutta ei me kuule masennuta
* Kaupunki hiipuu
* Omenan kuoressa on reikä
* Kirkon takana puiden rungot
* Ystävyys
* Tuuli yltyy
* Raotamme taivaankantta
* Mä kuolen
* Kuutamo
* Tähti nukkuu
* Portin yllä palaa lamppu
* Talvinen silta
* Yö tulee muttei uni

## Lähteet
Lamoherukka

**Lamoherukka** eli **pikkuherukka** (*Ribes glandulosum*) on herukoiden (*Ribes*) sukuun kuuluva kasvilaji, jota esiintyy alkuperäisenä Pohjois-Amerikan pohjoisosissa.

## Kuvaus
Lamoherukka on puoli metriä korkea, maanmyötäisesti kasvava pensas, jonka haarat ovat juurtuvia, tyvestä rentoja ja kärjestä kohenevia. Versot voivat olla jopa 1,5 m pitkiä. Lehtilapa on 6–10 cm pitkä ja 5–7-liuskainen. Kukinto on vaakasuora tai yläviisto terttu, jossa on 8–12 kukkaa. Kukat ovat kaksineuvoisia, punertavia tai valkoisia, ja kukkapohjus on maljamainen. Kukinta kestää 2–3 viikkoa. Hedelmät ovat 8 mm kokoisia pallomaisia pohjusmarjoja, jotka ovat punaisia ja nystykarvaisia.

## Kasvupaikat
Lamoherukan kasvupaikkoja ovat keskiravinteiset metsäaukot, kallionkolot, avoimet rinteet, teiden varret ja pellon reunat.

## Käyttö
Lamoherukkaa käytetään koristekasvina maanpeitekasvina esimerkiksi rinteissä, kivikkoryhmissä ja muurien päällä. Suomessa se menestyy vyöhykkeillä I–VI ja lehdet voivat puhjeta jo huhtikuun lopulla. Syysväritys on näyttävä.

## Lähteet

## Aiheesta muualla
* Suomen Lajitietokeskus: Lamoherukka (''Ribes glandulosum'')
* ITIS: ''Ribes glandulosum'' 
* United States Department of Agriculture (USDA): ''Ribes glandulosum''
Kustaa Urkio

**Kustaa Alfred Urkio** (sukunimi aik. *Ekqvist*; 11. marraskuuta 1875 Vihti – 1. marraskuuta 1927 Sorola, Jaakkima) oli suomalainen kansakoulunopettaja ja runoilija.

Urkion vanhemmat olivat talollinen Karl Gustaf Ekqvist ja Erika Lovisa Lemström. Hän pääsi ylioppilaaksi Suomalaisesta normaalilyseosta 1895 ja opiskeli sitten jonkin aikaa Helsingin yliopistossa. Urkio valmistui kansakoulunopettajaksi vuonna 1900 Jyväskylän seminaarista ja toimi sitten opettajana eri puolilla Suomea, viimeksi Jaakkimassa.

## Teoksia
* *Hämyhetkien hyrinöitä*. Joensuu: omakustanne, 1902.

## Lähteet
* 
*
Frans Talaskivi

**Frans Johannes Talaskivi** (sukunimi vuoteen 1906 *Rams*; 23. syyskuuta 1881 Saarijärvi – 5. elokuuta 1927 Helsinki) oli suomalainen toimittaja, näytelmäkirjailija ja suomentaja.

Talaskiven vanhemmat olivat talollinen David Rams ja Mariana Juhontytär. Hän pääsi ylioppilaaksi Jyväskylän lyseosta 1901 ja valmistui Helsingin yliopistosta filosofian kandidaatiksi 1908 ja maisteriksi 1914. Talaskivi teki lisensiaattiväitöskirjaansa varten historiallisia tutkimuksia ulkomailla oleskellen muun muassa pidemmän aikaa Italiassa tätä varten.

Talaskivi toimi sanomalehtimiehenä ja teatteriarvostelijana.  Hän oli Suomalaisen Kirjakaupan johtajana 1912–1914 ja 1919–1920 hän oli Keski-Suomen kansanopiston johtajana. Talaskivi tuli Uuden Suomettaren toimitukseen aputoimittajaksi vuonna 1906 ja hän oli sitten useampaan otteeseen lehden toimituksen jäsenenä etupäässä ulkomaanosastolla. Vuosina 1917–1918 Talaskivi hoiti Uusi Päivä-lehden ulkomaanosastoa ja tämän jälkeen hän toimi Uusi Suomi-lehden ja Iltalehden avustajana.

Talaskivi oli Suomen ulkoministeriön palveluksessa vuodesta 1920 alkaen. Hän työskenteli etupäässä ministeriön sanomalehtijaostossa ja hänestä tuli jaoston päällikkö 1926.

Frans Talaskivi oli naimisissa 1909–1915 pankkivirkailija Elma Kaino-Maria Koskimiehen (ent. Forsman, kuollut 1915) kanssa.

## Teoksia
* *Kahden tulen välissä* : kolminäytöksinen huvinäytelmä. Gummeruksen näytelmiä n:o 18. Gummerus 1921 (nimimerkillä *Johannes Koivukanta*)

## Suomennoksia
* W. A:son Grebst : *Leipää*.   Kustannusliike Minerva, Helsinki 1917
* *Zeppeliinillä Englannissa*.   Minerva, Helsinki 1917
* Gene Stratton-Porter : *Unelmaini tyttö* : romaani. Osat 1-2.   Ahjo, Helsinki 1919
* Sax Rohmer : *Keltainen paholainen : "Tri Fu-Manchun", kauhujen miehen, uusia seikkailuja*.   Minerva, Helsinki 1924

## Lähteet
Jääkiekon 2. divisioonan maailmanmestaruuskilpailut 2008

**Jääkiekon 2. divisioonan maailmanmestaruuskilpailut 2008** pelattiin Romaniassa (lohko A) ja Australiassa (lohko B).

## Lohko A

## Lohko B

## Lopulliset sijoitukset

## Lähteet
* IIHF: A-lohkon turnaus 
* IIHF: B-lohkon turnaus
Arvid Lindman

**Salomon Arvid Achates Lindman** (19. syyskuuta 1862 Österbybruk – 9. joulukuuta 1936 Croydon, Englanti, lento-onnettomuus) oli ruotsalainen poliitikko ja teollisuusmies.

Arvid Lindman syntyi Österbybrukissa, teollisuusmies Emil Achates Lindmanin poikana. Hän meni naimisiin 1888 Anna Lovisa "Annie" Almströmin kanssa, joka oli teollisuusmies Robert Almströmin ja Eva Pålmanin tytär. He saivat kolme lasta. 

Lindman kävi laivaston sotakorkeakoulun ja yleni amiraaliksi. Poliitikkona hän edusti maltillista konservatismia. Vuosina 1912–1935 hän oli Lantmannapartietin puheenjohtaja valtiopäivillä. Lindman oli myös johtaja Telegrafstyrelsenissä 1904–1907, mutta oli virkavapaalla suurimman ajan. Toimitusjohtajana hän oli Iggesunds brukissä vuosina 1892–1903 ja samoin Strömbacka bruks AB:ssa 1903–1923. 

Vuosina 1906–1911 ja 1928–1930 Lindman oli oikeistohallitusten pääministerinä. Hänen ensimmäinen hallituksensa toteutti muun muassa miesten yleisen äänioikeuden.

Vuosina 1913–1935 Lindman oli Allmänna valmansförbundetin puheenjohtaja. 

## Lähteet
*E. Timelin, *Ministären Lindman och representationsreformen 1907–09*, (1928)
*O. Nyman, *Svensk parlamentarism 1932–36*, (1947)
*Ivar Andersson, *Arvid Lindman och hans tid*, (1956)
*Leif Lewin, *Ideologi och strategi: Svensk politik under 100 år*, (1984) 
**Vem är det : Svensk biografisk handbok 1925*, red. fil dr Göran Lindblad, P A Norstedt & Söners Förlag, Stockholm 1924 s. 461-462
**Händelser man minns - en krönika 1920–1969*, fil.dr. Harald Schiller, 1970

### Viitteet

## Aiheesta muualla
Mölndal

**Mölndal** on samannimisen Mölndalin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Mölndal ei enää muodosta omaa taajamaansa, vaan se on kasvanut yhteen Göteborgin taajaman kanssa. Mölndal oli 1970-luvun alun kuntauudistukseen asti kaupunki.

Mölndal sijaitsee Göteborgin ja Malmön välisen rautatien varressa. Myös Eurooppatie E6 kulkee kaupungin halki. Göteborgin raitiovaunulinja 4 kulkee Mölndalin kaupunkiin Göteborgista.

Kaupungin nimi tulee vanhasta ruotsinkielisestä sanasta, joka tarkoittaa myllylaaksoa. Kvarnbyssä on pitkä ja kapea koski, johon rakennettu vesiturbiini toimi Mölndalin varhaisen teollistumisen vauhdittajana. Nykyisin siellä on biotieteisiin keskittyvää elinkeinoelämää, muun muassa Astra Zenecan tutkimuskeskus, joka työllistää yli 3&nbsp;100 henkeä. Alueella, joka sijaitsee suhteellisen lähellä Göteborgin yliopiston teknologiapuistoa, toimii useita muita lääkkeisiin ja biotekniikkaan keskittyneitä yrityksiä.

Mölndalin nähtävyyksiin kuuluu museoitu vanha ruukki Kvarnbyssä, kaupunginmuseo ja Gunnebon linna. Kunnassa sijaitsee myös Ruotsin toiseksi suurin ravirata Åby, jossa vierailee yli 160&nbsp;000 katsojaa vuosittain.

## Media
Paikallislehti Mölndals-Posten ilmestyy paperisena torstaisin.

## Lähteet

## Aiheesta muualla
* Mölndalin kotisivut (ruotsiksi)
PowerBASIC

**PowerBASIC** on useiden kaupallisten BASIC-murteiden kääntäjien merkki. DOS-versiot muistuttavat syntaksiltaan QBasicia ja QuickBASIC:ia. Windows-versioissa voi kutsua WinAPI-funktioita. Ensimmäinen versio julkaistiin nimellä "BASIC/Z", myöhemmin Borland myi tuotetta Turbo Basic:na, ja vuodesta 1989 sitä on myyty nimellä PowerBASIC.

## Lähteet
Windows API

**Windows API** (myös **Win32 API**, epävirallisesti **WinAPI**) on yhteisnimitys Microsoft Windowsin ohjelmointirajapintojen joukolle. Rajapinta on C-kielelle perustuva sovelluskehys Windows-ohjelmien tekemiseen.

Lähes kaikki Windows-ohjelmat käyttävät Windows API:a.

Windows NT:llä pieni osa ohjelmista käyttää Native API -rajapintaa, joka on enimmäkseen dokumentoimaton ja noin 25 sen 250:stä funktiosta on kuvattu Windows NT Device Driver Kit (DDK) -paketissa. Ohjelmat, joita ajetaan ennen Win32-alijärjestelmän käynnistymistä (ennen sisäänkirjautumiskohtaa) pitää käyttää Native API -rajapintaa.

Microsoft Windows SDK -ohjelmistokehityspaketti tarjoaa dokumentaation ja työkaluja WinAPI:iin perustuvaan ohjelmistokehitykseen. Microsoft on julkaissut myös kirjasarjan *Programming Windows*, joka käsittelee laajalti WinAPI:n käyttöä.

## Lähteet
Nets (Suomi)

**Nets Denmark A/S, Suomen sivuliike** (ent. Nets Oy ja **Luottokunta Oy**, ) on osakeyhtiö, jonka tuotteita ovat erilaiset korttimaksamisen palvelut. Yritys tarjoaa maksamisen ohjelmistoja pankeille, kaupoille ja yrityksille. Nets on osa tanskalaista Nets A/S -konsernia, jolla on toimintaa 12 maassa. Suomessa toimi aikaisemmin myös Nets Finland Oy, joka on keskittynyt maksupäätemyyntiin. Yhtiö työllistää kuudessa maassa noin  2&nbsp;500 henkilöä. Nets Denmark A/S omistaa myös suomalaisen verkkomaksamiseen keskittyvän Paytrailin.

## Historia Luottokuntana

Luottokunta perustettiin 1965 osuuskuntamuotoiseksi yhtiöksi. Se tarjosi maksamiseen liittyviä palveluita jäsenyrityksilleen ja kuluttajille vuosikymmenten ajan. 

Luottokunta muutti nimensä *Suomen Luotto-osuuskunnaksi* ja myi koko liiketoimintansa (*Luottokunta Oy*) tanskalaiselle Nets Holdingille vuonna 2012. Luottokunta Oy:n nimeksi tuli 14. tammikuuta 2013 alkaen *Nets Oy*..

## Palvelut
Nets tarjoaa pankeille maksukorttien liikkeellelasku-, hallinnointi- ja prosessointipalveluja. Korttimaksuja vastaanottaville kauppiaille tarjotaan maksutapahtumien välitys- ja tilityspalveluja, maksupääteohjelmistoja sekä etä- ja itsepalvelumyynnin palveluja. Yritysasiakkaita autetaan&nbsp;muuttamaan prosessinsa paperittomaksi tarjoamalla sähköisiä sanomanvälitys-, raportointi- ja laskutuspalveluja. 

## Muutokset liiketoiminnoissa
### Prepaid-liiketoiminta
Nets tiedotti joulukuussa 2013 solmineensa sopimuksen, jonka perusteella se myy niin sanotun prepaid-liiketoimintansa Edenredille. Kaupan myötä Lounasseteli-, Virikeseteli-, Lounaskortti- ja Virikekortti-liiketoiminnat siirtyvät ostajayhtiön haltuun. Kaupan oli tarkoitus olla loppuun saatettu tammikuun 2014 alussa.

### Business Eurocard
Tammikuussa 2014 Nets ilmoitti sopineensa ruotsalaisen SEB Card -yhtiön kanssa Business Eurocard -liiketoimintaryhmän myynnistä. Kauppa saadaan yhtiön arvioiden mukaan valmiiksi huhtikuun 2014 alkuun mennessä. SEB Card on ruotsalaisen Skandinaviska Enskilda Bankenin tytäryhtiö.

## Lähteet
Teemu Vihtilä

**Teemu Vihtilä** (s. 24. elokuuta 1980 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai vasen laitalinkki.

Vihtilä aloitti uransa FC Jazzissa pelaten vuosien 1997–2000 aikana 48 Veikkausliigan ottelua. Liigadebyyttinsä hän teki 3. heinäkuuta 1997 Vaasan Palloseuraa vastaan ja ensimmäisen liigamaalinsa 14. kesäkuuta 2000 FC Interiä vastaan. Vihtilä siirtyi kaudeksi 2001 FC Interiin, jossa hän pelasi kahden vuoden aikana 23 ottelua. Vuonna 2003 hän palasi jälleen FC Jazzin riveihin. Seuran ajauduttua konkurssiin Vihtilä jatkoi uraansa aluksi Kaskö IK:ssa ja myöhemmin Porin Palloilijoissa.

Vihtilä on pelannut yhteensä 119 Veikkausliigaottelua, ja tehnyt niissä viisi maalia. 

## Lähteet
*Teemu Vihtilä Veikkausliigan sivuilla
*Teemu Vihtilä FC PoPan sivuilla
Time Machine

**Time Machine** voi tarkoittaa muun muassa seuraavia:

* *[[Time Machine (Joe Satrianin albumi)|Time Machine]]*, Joe Satrianin albumi vuodelta 1993
* *[[Time Machine (Axxisin albumi)|Time Machine]]*, Axxisin albumi vuodelta 2004
* *[[The Time Machine (1200 Microgramsin albumi)|The Time Machine]]*, 1200 Microgramsin albumi vuodelta 2004
* Time Machine, Applen varmuuskopiointiohjelmisto
* *[[Aikakone (romaani)|Aikakone]]* (*The Time Machine*), H. G. Wellsin tieteisromaani vuodelta 1895
* *[[Aikakone (vuoden 1960 elokuva)|Aikakone]]* (*The Time Machine*), Wellsin romaaniin perustuva elokuva vuodelta 1960
* *[[Aikakone (vuoden 2002 elokuva)|Aikakone]]* (*The Time Machine*), Wellsin romaaniin perustuva elokuva vuodelta 2002.

## Katso myös
* Aikakone (täsmennyssivu)
Ilkka Santahuhta

**Ilkka Santahuhta** (s. 31. elokuuta 1983 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Santahuhta aloitti Veikkausliiga-uransa FC Jazzissa vuonna 2002 tehden liigadebyyttinsä 28. huhtikuuta FF Jaroa vastaan. Ensimmäisen liigamaalinsa hän teki 7. heinäkuuta Vaasan Palloseuraa vastaan pelatussa ottelussa. Hän on pelannut yhteensä kolmen kauden aikana 62 Veikkausliiga-ottelua, joissa hän on tehnyt 4 maalia.

Santahuhta on edustanut Jazzin jälkeen Ykkösessä ja Kakkosessa Pallo-Iiroja, Tampereen Peli-Pojat-70:tä sekä Porin Palloilijoita. Hänen veljensä on Matti Santahuhta oli myös jalkapalloilija.

## Lähteet
*Ilkka Santahuhta Veikkausliigan sivuilla
### Viitteet
Peder Svart

**Peder Svart** (k. 1562) oli ruotsalainen piispa ja historian kirjoittaja eli kronikoitsija.

Hänestä tuli vuonna 1556 Västeråsin piispa; häntä kutsuttiin myös nimellä *Peder Andræ*, lisänimi oli ”Svart” (’musta’), latinankielinen nimi *Petrus Andreæ Niger.* Peder Svart laati vastineen *Tanskalaiselle riimikronikalle* ja kirjoitti historian kuningas Kustaa Vaasan hallituskaudesta vuoteen 1534 asti.

Svart pääsi pääsi vuonna 1548 Kustaa Vaasan hovikappalaiseksi ja vuonna 1556 Vesteråsin piispaksi. Hän nautti kuninkaan luottamusta ja puolusti teoksissaan tämän kantaa. Häneltä on jäänyt kolme kirjallista teosta: G. E. Klemmingin vuonna 1870 julkaisema *Gustaf I:s kronika af Peder Swart*, jota pitkään pidettiin erään Rasmus Ludviginpojan kirjoittamana, runomuotoisen *The svenskas rätferdelige oeh oumgängelige gensvar*, joka sisältää ruotsalaisten vastauksen tanskalaiseen riimikronikkaan, sekä ruumissaarnan Kustaa Vaasan hautajaisissa (painettu vuonna 1620).

Hän kirjoitti Kustaa Vaasan hallituskauden kronikan *Götstaff Vasasta* kuninkaan sanelun mukaan. Siinä kuvataan muun muassa valtiopäivät Västeråsissa 1527 sekä seikkailut Taalainmaalla. Seikkailutarinoilla kuningas Kustaa Vaasa pyrki kasvattamaan mainettaan. Tarinat tulivat ruotsalaisille niin tutuiksi, että niitä alettiin pitää tosina. Yksi tarina kertoi Vaasahiihdosta. Sen mukaan Kustaa pakeni vuodenvaihteessa 1521 hiihtäen kohti Norjan rajaa, koska taalainmaalaiset eivät uskoneet hänen tarinaansa Tukholman verilöylystä eivätkä halunneet liittyä hänen kapinahankkeeseensa. Kun Moran kaupungin asukkaat kuulivat asiasta tietoja muualtakin, he nolostuivat ja lähettivät kaksi nopeaa hiihtäjää Kustaan perään, saivat tämän kiinni 90 kilometrin päässä Sälenissä ja toivat hänet sankarina takaisin Moraan.

Peder Svart on haudattu Västeråsin tuomiokirkkoon.

## Lähteet
Toipilas

**Toipilas** on Helene Schjerfbeckin öljymaalaus kankaalle vuodelta 1888. Nykyisin *Toipilas* on suosituin Schjerfbeckin maalauksista. Sitä pidetään myös käännekohtana Schjerfbeckin uralla. *Toipilaan* jälkeen hän alkoi uudistaa maalaustapaansa ja pelkistää sekä värejä että muotoja.

Maalaukseen on kuvattu pieni tyttö, joka istuu pöydän ääressä kuluneessa ja valkoisin tyynyin pehmustetussa rottinkituolissa. Toipilastyttö pitelee käsissään pöydällä olevaa versovaa oksaa, jonka jotkut katsovat viittaavan sairauden voittamiseen.

Noin metrin levyisenä se on Schjerfbeckin viimeinen suurikokoinen 1880-luvun realismin hengessä maalattu teos. Teoksessa korostuu valon kuvaus, ja siveltimenkäyttö on eloisaa. Kahdelta suunnalta tuleva kirkas valo korostaa valkoisia vaatteita ja heijastuu pöydän lasiesineistä.

Mallin henkilöllisyydestä ei ole tietoa. Schjerfbeck maalasi *Toipilaan* Cornwallin rannikolla St Ivesissa, jonne oli 1880-luvulla syntynyt kansainvälinen taiteilijayhteisö. Schjerfbeck oli Pariisissa tutustunut uusiin taidesuuntauksiin, ja *Toipilaassa* realistinen ilmaisu on saanut vaikutteita impressionismista ja symbolismista. *Toipilas* oli kuitenkin paluuta realistisempaan ja naturalistisempaan kuvaukseen aiemman pelkistetyn maalaustavan jälkeen.

Sairas lapsi oli suosittu aihe 1880-luvulla, mutta Schjerfbeck palasi siihen myöhemminkin hioen aihetta yhä pelkistetympään muotoon. Kuvaa on tulkittu myös vertauskuvallisena omakuvana.

## Vastaanotto
*Toipilas* oli esillä ensi kerran Pariisin salongin näyttelyssä 1888 ranskankielisellä nimellä *Première verdure* ja maalaus palasi Suomeen kesällä. *Toipilas* ostettiin Suomen Taideyhdistyksen kokoelmiin syysnäyttelystä samana vuonna 800 markalla. Teosta pidettiin Suomessa alkuun liian ranskalaisena. Toisaalta kriitikot myös kehuivat niin maalauksen taidokkuutta kuin aiempaa vapaampaa siveltimen käyttöä. *Toipilas* osallistui seuraavana vuonna 1889 Pariisin maailmannäyttelyyn ja sai siellä pronssimitalin.

*Toipilas* on nykyisin tunnettu ja pidetty maalaus. Se äänestettiin vuonna 2006 Ateneumin taidemuseon *Maamme Taulu* -äänestyksessä toiseksi suosituimmaksi maalaukseksi. Voittaja oli tuolloin Simbergin ''Haavoittunut enkeli''.

## Lähteet

## Aiheesta muualla
* ''Toipilas'' Suomen Kansallisgallerian verkkosivuilla
* Litografiaversio Suomen Kansallisgallerian verkkosivuilla
Ensi Somersalo

**Ensi Elias Somersalo** (sukunimi vuoteen 1906 *Sommer*; 9. kesäkuuta 1884 Tampere – 29. huhtikuuta 1927 Helsinki) oli suomalainen diplomi-insinööri ja kirjailija joka käytti kirjailijanimeä *Kapteeni Vähäkäs*.

Somersalon vanhemmat olivat tehtaanjohtaja Arthur Sommer ja Lydia Johansson. Hän valmistui diplomi-insinööriksi Teknillisestä korkeakoulusta 1911 ja toimi sitten teollisuuden johtotehtävissä Suomessa ja ulkomailla. Somersalo osallistui Suomen sisällissodassa valkoisten puolella Varkauden ja Tampereen taisteluihin. Hän toimi majuriksi ylennettynä Helsingin komendanttina 1919. Vuodesta 1923 Somersalo oli osakkaana *Helsingin Insinööritoimistossa* ja toimi sittemmin vielä *Oy Systeman* palveluksessa myyntitehtävissä. 

## Teoksia
* *Saara ja kapteeni Vähäkkään maailmankatsomus* : romaani.  Gummerus 1923 (nimimerkillä *Kapteeni Vähäkäs*)

## Lähteet
*  
* Juhani Hildén : Metsolankatu ja Metsolankuja - "Muinainen Metsola oli satu" (Härmälä-seura : Härmälän kadunnimet kertovat)
Sinosteel

**Sinosteel** (中国中钢集团公司) on Kiinan kansantasavallan omistama raaka-aineiden prosessointiin keskittynyt yritys. Se on maansa toiseksi suurin rautamalmin maahantuoja. Sinosteelillä on 86 tytäryhtiötä, joista 20 toimii Kiinan ulkopuolella.

15. kesäkuuta 1951 osana teollistamisprojektia Kiina allekirjoitti sopimuksen, jonka mukaan lähitulevaisuudessa maahan rakennettaisiin rautaseostehdas Neuvostoliiton tuella. Jilin rautaseostehtaan ympärille rakentui suurempi yhtiö, joka perustettiin 1993. China Iron & Steel Trade & Industry Group Corporation vaihtoi nimensä Sinosteel Corporationiksi elokuussa 2004.
Kaarlo Halonen

**Kaarlo (Kalle) Johannes Halonen** (13. toukokuuta 1864 Vesanto – 20. toukokuuta 1927 Vesanto) oli suomalainen näyttelijä ja näytelmäkirjailija. Halosen vanhemmat olivat seppä Matti Halonen ja Fredrika Korhonen. Hän oli aviossa vuodesta 1899 näyttelijä Aino Maria Haverisen kanssa. Halonen toimi näyttelijänä muun muassa Kansan teatterissa, Uudessa teatterissa ja Suomen maaseututeatterissa.

Halonen liittyi vuonna 1888 August Aspegrenin perustamaan Maaseututeatteriin, joka esiintyi sitten usean vuoden ajan ympäri Suomea pitäen kuitenkin myöhempinä vuosina Viipuria pääpaikkanaan. Tästä teatterista muodostui sittemmin Viipurin Näyttämö. Halonen oli mukana teatterissa aina vuoteen 1906 saakka ja esiintyi tänä aikana yli 200 osassa ja toimi teatterin ohjaajana vuosina 1903–1905. Halonen kuului myös jonkin aikaa Uuteen teatteriin. 1920-luvulla hän oli teatterin johtajana Torniossa sekä harjoitti maanviljelystä kotipitäjässään Vesannolla. 

Halonen oli Viipuri-lehden aputoimittajana 1906–1907 vastaten pääasiassa teatteriarvosteluista. Hän julkaisi novellikokoelman *Korpikyliltä* ja seuranäytelmän *Osuuspäivillä* ja kirjoitti myös kalentereihin ja muihin julkaisuihin.

## Teoksia
* *Korpikyliltä*: novelleja. Kansa, Hämeenlinna 1908, 2. painos Kirja, Helsinki 1917, uusi painos Pilot-kustannus, Tampere 2008
* *Kolome hoastelua: murrejuttuja Rautalammin murteella*. Huviohjelmien avuksi 2. Karisto 1909, 2. painos 1918, 3. painos 1923
* *Osuuspäivillä*: 1-näytöksinen pila. Seuranäytelmiä 107. Karisto 1910
* *Silmäys Vesannon osuuskaupan toimintaan vuosina 1907–1917* ; kirj. K. H. Vesannon osuuskauppa, Kuopio 1917
* *Politiikkaa ja taktiikkaa*: yksinäytöksinen seurailveily. Seuranäytelmiä 263. Karisto 1926
* *Vesannon osuusmeijeri i.l. 1901-1925*. Vesannon osuusmeijeri, Kuopio 1926

## Lähteet
*  
* Pohjoissavolaisen kaunokirjallisuuden bibliografia : Kaarlo Halonen

### Viitteet
Lauri Pirhonen

**Lauri Pirhonen** (s. 3. heinäkuuta 1984 Noormarkku) on suomalainen uransa lopettanut jalkapallomaalivahti.

Pirhonen teki Veikkausliigadebyyttinsä 21. toukokuuta 2003 FC Jokereita vastaan. Hän pelasi yhteensä 25 liigaottelua kausina 2003 ja 2004. Pirhonen on edustanut myös muun muassa Porin Palloilijoita sekä FC KooTeePeetä. Hän kuului myös Suomen joukkueeseen vuoden 2001 16-vuotiaiden EM-kilpailuissa.

## Lähteet
Eetu Aaltio

**Eetu Kyösti Aaltio ** (sukunimi aik. *Nordqvist*; 9. maaliskuuta 1873 Oulu – 15. tammikuuta 1926 New York, Yhdysvallat) oli suomalainen pääkonsuli, toimittaja ja kirjailija.

Eetu Aaltion vanhemmat olivat tullivartija Karl Gustaf Nordqvist ja Fredrika Karolina Bohm. Aaltio pääsi ylioppilaaksi Oulun lyseosta 1894 ja valmistui Helsingin yliopistosta 1907 filosofian kandidaatiksi ja maisteriksi. Opiskeluaikanaan Aaltio sai Pohjalaisen Osakunnan kirjallisuuspalkinnon.

Aaltio työskenteli vuodesta 1894 alkaen toimittajana sekä Suomessa että Yhdysvalloissa. Hän oli Suomessa Kokkolan Lehden päätoimittajana 1898–1899, Turun Sanomain päätoimittajana 1906-1907 ja Pohjanmaan toimittajana sekä Yhdysvalloissa Päivälehden ja New Yorkin Uutisten toimittajana. Aaltio toimi myös Suomen pääkonsulina Brasiliassa.

Eetu Aaltio matkusti ensimmäisen kerran Yhdysvaltoihin vuonna 1900 ja ryhtyi siellä Suomi-opiston latinan, historian ja suomenkielen opettajaksi. Toimittuaan sen jälkeen pitkän aikaa sanomalehtimiehenä hän muutti Brasiliaan ja toimi vuodesta 1919 SOK:n Rio de Janeirossa olevan haarakonttorin johtajana. Myöhemmin hänet nimitettiin Suomen pääkonsuliksi Brasiliaan. Keväällä 1923 hänen kuitenkin oli pakko luopua hoitamasta pääkonsulin tointa ja palata takaisin Suomeen,sillä hänen terveytensä ei kestänyt sikäläistä kuumaa ilmanalaa. Suomeen tultuaan Aaltio poti vuoden 1925 alussa sydäntautia, joka oli vaivannut häntä monasti jo aikaisemminkin, mutta nyt sairaus iski niin ankarasti, että vasta kesän 1925 lopulla Aaltion terveys alkoi jälleen palautua entiselleen. Alkusyksystä 1925 hän tunsi itsensä jo sikäli terveeksi, että lähti puolisonsa kanssa Yhdysvaltoihin. Aaltio kuoli kuitenkin jo tammikuussa 1926 New Yorkissa 52-vuotiaana.

Aaltio julkaisi Yhdysvalloissa runokokoelmat *Veräjillä vierahilla* ja *Pilven lomassa*. Runoja ja suorasanaisia kirjoituksia hän julkaisi lisäksi lukuisissa tiiapäisjulkaisuissa.

Eetu Aaltio oli naimisissa vuodesta 1904 Olga Vikmanin kanssa. Eetu Aaltion veli Kalle Aaltio toimi Suomen pääkonsulina New Yorkissa.

## Teoksia
* *Veräjillä vierahilla* : kokoelma runoja. Kansan Kuvalehti, Hancock, Michigan 1901
* *Pilvien lomassa* : runoja. Toivo Hiltunen, Portland, Oregon 1903
* *Charles Dickensin yhteiskunnallinen tarkoitusperä*. Suomalais-amerikkalainen kustannusyhtiö, Kaleva, Michigan 1909
* *Sokkosilla* : yksinäytöksinen huvittelu. Seuranäytelmiä n:o 98. Karisto 1909 (nimimerkillä *Eetu Antelo*)
* *Kaukomieli : jouluna 191* ; toimittanut Eetu Aaltio. Hancock, Michigan 1913
* *Suomalais-englantilainen sanakirja / Finnish-English dictionary * ; tekijät K. V. Arminen ja Eetu Aaltio. Suom.-lut. kustannusliike, Hancock, Michigan 1916

## Suomennoksia
* Onoto Watanna : *Tama : japanilainen lemmentarina* ; englanninkielisestä alkuteoksesta suomentanut Eetu Aaltio. Yrjö Weilin & Kumpp., Helsinki 1911

## Lähteet
* 
* 

## Viitteet